CELEX: 62021TN0230
Language: hr
Date: 2021-04-28 00:00:00
Title: Predmet T-230/21: Tužba podnesena 28. travnja 2021. – Jalkh/Parlament

21.6.2021   
            
            
               HR
            
            
               Službeni list Europske unije
            
            
               C 242/51
            
         
      Tužba podnesena 28. travnja 2021. – Jalkh/Parlament
      (Predmet T-230/21)
      (2021/C 242/72)
      Jezik postupka: francuski
      
         Stranke
      
      
         Tužitelj: Jean-François Jalkh (Gretz-Armainvilliers, Francuska) (zastupnik: F. Wagner, odvjetnik)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europskog parlamenta P9 TA(2021)0092 od 25. ožujka 2021. o ukidanju imuniteta tužitelja (2020/2110 IMM) kojom je njegov imunitet doista ukinut;
               
            
                  —
               
               
                  naloži Europskom parlamentu snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na prigovoru nezakonitosti u odnosu na članak 32. komunikacije br. 0011/2019 od 19. studenoga 2019. Tužitelj smatra da činjenica da zastupnik ne može uzeti presliku spisa čini mogućom manipulaciju tim spisom prije njegove dostave članovima Odbora za pravna pitanja Parlamenta (u daljnjem tekstu: Odbor JURI). Prema njegovu mišljenju, ta odredba predstavlja očitu povredu prava obrane, prava na pošteno suđenje, općeg načela jednakosti oružja i pravičnog postupka.
               
            
                  2.
               
               
                  Drugi tužbeni razlog temelji se na bitnim povredama postupka. Taj se tužbeni razlog dijeli na četiri dijela.
                  
                              —
                           
                           
                              Prvi dio, koji se temelji na krivotvorenju i korištenju krivotvorenim dokumentima koje su počinili izvjestitelj Odbora JURI i njegov predsjednik.
                           
                        
                              —
                           
                           
                              Drugi dio, koji se temelji na povredi pravila prema kojemu kazneni postupak prekida upravne i građanskopravne postupke.
                           
                        
                              —
                           
                           
                              Treći dio, koji se temelji na povredi članka 7. komunikacije br. 0011/2019 od 19. studenoga 2019. od strane Europskog parlamenta.
                           
                        
                              —
                           
                           
                              Četvrti dio, koji se temelji na povredi članka 9. Poslovnika Europskog parlamenta.
                           
                        
            
                  3.
               
               
                  Treći tužbeni razlog temelji se na povredi članka 8. Protokola br. 7 o povlasticama i imunitetima Europske Unije (SL 2012, C 326, str. 266., u daljnjem tekstu: Protokol).
               
            
                  4.
               
               
                  Četvrti tužbeni razlog, temelji se na povredi članka 9. Protokola. U tom pogledu tužitelj se poziva na jasan slučaj fumus persecutionis.